Fionia

Fionia (danese: Fyn) es le tertie plus grande insula  (2.985 km2, 485.458 habitantes in 2013) de Danmark. 

Fionia es le insula central con connexiones fixe a Jutlandia per le pontes de Lillebælt (1935 e 1970) e de 1997-1998 al insula de Selandia per le ponte e tunnel de Storebælt. 

Le urbe le plus grande es Odense (170.327 habitantes (2013)) con plus que un tertio del population total de Fionia. Altere grande urbes es - in rango secundo le numero de habitantes - Svendborg, Nyborg, Middelfart, Faaborg, Assens e Kerteminde. Specialmente al costa sud, il ha un serie de parve insulas, i.a. Taasinge (con un ponte), Ærø e Langeland. In toto circa 90 parve insulas circumfere Fionia, cuje puncto le plus alte es Frøbjerg Bavnehøj (131 metros).

In le sud de Fionia se trova le Alpes Fionian (danese: De Fynske Alper), appellate con ironia, proque le collinas es plus que 100 metros supra le nivello del mar.

Fionia es cognoscite pro su multe latifundios e bon terra. Agricultura coperi quasi 80 pro cento del area, e solmente 10 pro cento es coperite de foreste.

Administrativemente, Fionia es parte de Region Danmark de Sud (Danmark es dividite in cinque regiones).

Categoria:Insulas
Categoria:Danmark